stanford-oval/wikipedia huggingface dataset:
ครอบครัวตึ๋งหนืด

| ครอบครัวตึ๋งหนืด |
| --- | --- |

ชื่อไทย: ครอบครัวตึ๋งหนืด
ชื่อเกาหลี: 빈대가족
ชื่อภาษาอื่นๆ: Stingy Family's
ประเภท: การ์ตูนความรู้
แนว: เศรษฐศาสตร์, ประเทศที่น่ารู้จัก และวิทยาศาสตร์
หนังสือการ์ตูน ซีรีส์หลัก
ผู้แต่ง:  ลี บงกี  อัน ยองจู  ลี ซึงฮี
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2547 – ปัจจุบัน
จำนวนเล่ม: 39
หนังสือการ์ตูน ซีรีส์ตะลอนทัวร์
ผู้แต่ง:  ลี บงกี  อิม, ยองเจ  คิม, ฮยุนซู  ควอน, ชัน-โฮ  ลิม คังแจ  ชอย, ชงทุก  ช็อน แจอุน
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2555 – พ.ศ. 2558
จำนวนเล่ม: 8
หนังสือการ์ตูน ซีรีส์ตะลุยวิทย์
ผู้แต่ง:  Story box
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2562 – พ.ศ. 2565
จำนวนเล่ม: 4
 บทความนี้อยู่ในประเภทการ์ตูนเกาหลี
| ครอบครัวหัวกะทิ  |
| --- | --- |
ชื่อไทย: ครอบครัวหัวกะทิ
ชื่อเกาหลี: 브레인 패밀리
ชื่อภาษาอื่นๆ: Brain Family
ประเภท: การ์ตูนความรู้
แนว: ไอคิว
หนังสือการ์ตูน 
ผู้แต่ง:  ลี บงกี  คัง จุนฮุน  เชว บองซัน  ลี ยอน
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2550 – พ.ศ. 2551
จำนวนเล่ม: 2
 บทความนี้อยู่ในประเภทการ์ตูนเกาหลี
| สุดป่วนก๊วนกระเป๋าตุง  |
| --- | --- |
ชื่อไทย: สุดป่วนก๊วนกระเป๋าตุง
ชื่อภาษาอื่นๆ: I will be a rich
ประเภท: การ์ตูนความรู้
แนว: เศรษฐศาสตร์
หนังสือการ์ตูน 
ผู้แต่ง:  ลี ฮันแจ  ลี บองกี  อีลุม  ยุน-ซู คิม
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2552 – พ.ศ. 2554
จำนวนเล่ม: 5
 บทความนี้อยู่ในประเภทการ์ตูนเกาหลี
| เซฟตีแมน ฮีโร่พันธุ์โก๊ะ  |
| --- | --- |
ชื่อไทย: เซฟตีแมน ฮีโร่พันธุ์โก๊ะ
ชื่อเกาหลี: 위기탈출 넘버원
ชื่อภาษาอื่นๆ: Crisis Escape Number One
ประเภท: การ์ตูนความรู้
แนว: วิทยาศาสตร์
หนังสือการ์ตูน 
ผู้แต่ง:  Story box
สำนักพิมพ์:  สำนักพิมพ์นานมีบุ๊คส์
ตีพิมพ์เมื่อ: พ.ศ. 2561 – ปัจจุบัน
จำนวนเล่ม: 2
 บทความนี้อยู่ในประเภทการ์ตูนเกาหลี
ครอบครัวตึ๋งหนืด (เกาหลี: 빈대가족 ; อังกฤษ: Stingy Family) เป็นหนังสือการ์ตูนความรู้จากเกาหลีใต้ เป็นการ์ตูนที่แทรกเรื่องราวเกี่ยวกับเศรษฐศาสตร์ จัดพิมพ์ด้วยระบบภาพสี และมีฉบับลิขสิทธิ์ภาษาไทย โดยสำนักพิมพ์นานมีบุ๊คส์ ในประเทศไทยเริ่มออกจำหน่ายภายในปี พ.ศ. 2550 โดยเป็นเรื่องราวที่เกี่ยวข้องกับชาวเกาหลี ซึ่งเห็นแก่กินแต่ตอนหลังเริ่มหันมาให้ความสำคัญต่อความรู้ด้านการมัธยัสถ์อดออม และได้รับการตอบรับเชิงบวกในประเทศไทย โดยในช่วง พ.ศ. 2554 ครอบครัวตึ๋งหนืดมียอดขายเป็นอันดับหนึ่ง จากการจัดอันดับของศูนย์จำหน่ายหนังสือบีทูเอสในเดือนสิงหาคม พ.ศ. 2554 ด้วยเช่นกัน การ์ตูนความรู้ชุดดังกล่าว ยังมีความสัมพันธ์กับการ์ตูนชุด ครอบครัวหัวกะทิ โดยการ์ตูนทั้งสองชุดมีตัวละครที่เป็นพี่น้องกัน และเป็นการ์ตูนที่แทรกเรื่องราวเกี่ยวกับไอคิว จัดพิมพ์ด้วยระบบภาพสี ซึ่งมีฉบับลิขสิทธิ์ภาษาไทยโดยสำนักพิมพ์นานมีบุ๊คส์เช่นกัน และนอกจากนี้ ยังมีการ์ตูนเกี่ยวกับเศรษฐศาสตร์ ชุด สุดป่วนก๊วนกระเป๋าตุง โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ เช่นกัน และยังมีการ์ตูนเกี่ยวกับวิทยาศาสตร์ ชุด เซฟตีแมน ฮีโร่พันธุ์โก๊ะ โดยเป็นผลงานของทีมผู้เขียนครอบครัวตึ๋งหนืด และมีฉบับลิขสิทธิ์ภาษาไทยโดยสำนักพิมพ์นานมีบุ๊คส์ อีกเช่นกัน
การ์ตูนชุดนี้ยังได้รับการจัดสร้างเป็นเวอร์ชันละครโทรทัศน์ไทยโดยใช้ชื่อครอบครัวตึ๋งหนืดตืดขั้นเทพ
ตึ๋งหนืดตะลอนทัวร์

ตึ๋งหนืดตะลอนทัวร์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลักโดยภาคนี้ครอบครัวตึ๋งหนืดได้ไปประเทศต่างๆ แบบประหยัดโดยตอนแรกจะมีชื่อว่า ภารกิจพิชิตแอฟริกา
ตึ๋งหนืดตะลอนทัวร์ > เนื้อเรื่องย่อ

ครอบครัวตึ๋งหนืดตะลอนทัวร์ คือ การ์ตูนใหม่ เป็นการ์ตูนในแนวการเดินทางรอบโลกให้ความรู้เกี่ยวกับวัฒนธรรมของประเทศต่างๆ ซึ่งไม่ได้เน้นเศรษฐศาสตร์ (แต่ก็ยังมีความรู้ในการประหยัดแทรกอยู่) และตัวละครยังเหมือนเดิมกับครอบครัวตึ๋งหนืด (ยกเว้นคารุและโดโร่) ราวกับได้อ่านครอบครัวตึ๋งหนืด + ล่าขุมทรัพย์สุดขอบฟ้า รวมเป็นเล่มเดียวกัน
ตึ๋งหนืดตะลุยวิทย์

ตึ๋งหนืดตะลุยวิทย์ ซี่รีย์พิเศษจากครอบครัวตึ๋งหนืดซึ่งได้แยกออกจากภาคหลัก
ตึ๋งหนืดตะลุยวิทย์ > เนื้อเรื่องย่อ

ตึ๋งหนืดตะลุยวิทย์ คือ การ์ตูนใหม่ เป็นการ์ตูนประเภทวิทยาศาสตร์ มีเนื้อเรื่องเกี่ยวกับการโคดิ้ง ควบคุมโดรน และหุ่นยนต์ฮิวแมนอยด์
ครอบครัวหัวกะทิ

ครอบครัวหัวกะทิ เป็นการ์ตูนประเภทพัฒนาตนเอง มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2550 โดยมีทั้งหมดด้วยกัน 2 เล่ม
สุดป่วนก๊วนกระเป๋าตุง

สุดป่วนก๊วนกระเป๋าตุง เป็นการ์ตูนชุดซึ่งสอดแทรกความรู้ด้านเศรษฐศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2552 โดยมีทั้งหมดด้วยกัน 5 เล่ม
เซฟตีแมน ฮีโร่พันธุ์โก๊ะ

เซฟตีแมน ฮีโร่พันธุ์โก๊ะ เป็นการ์ตูนประเภทวิทยาศาสตร์ มีทีมงานผู้เขียนเดียวกันครอบครัวตึ๋งหนืด เริ่มพิมพ์โดยสำนักพิมพ์นานมีบุ๊คส์ในปี พ.ศ. 2561
ตัวละคร > ครอบครัวตึ๋งหนืด

โทรุ ตัวเอกของเรื่อง​  ไม่ค่อยจะประหยัด บ๊อง ติ๊งต๊อง กินจุ(แถมกินได้ทุกอย่างซึ่งนิสัยกินจุได้มาจากคุณย่าที่เสียไปจากเล่มที่ 30)และชอบกินไก่ทอด เรียนอยู่ชั้นประถมศึกษาปีที่ 5 ณ โรงเรียนแหน่งหนึ่งในกรุงโซล ชอบว่าฮารุ แอบชอบจีจี้ มีความประหยัดอย่างเดียวก็คือ แย่งคนอื่นกิน แต่คิดว่าประหยัดแล้ว จึงกลายเป็นเรื่องวุ่นวาย ในตอนที่ 31 โทรุได้ปลอมตัวเป็นหน้ากากตึ๋งหนืด แต่สุดท้ายก็ถูกเพื่อนๆ จับได้ ระดับความประหยัด 15% อายุ 11 ปี
ฮารุ เป็นน้องสาวฝาแฝดของโทรุ เป็นเด็กผู้หญิงที่ฉลาดและประหยัดมาก หน้าตาสวยหวาน มักถูกเข้าใจผิดว่าเป็นกะเทย เรียนหนังสือเก่ง ขยัน สอบได้ที่ 1 เป็นประจำ เป็นลูกรักของโรส ในตอนที่ 31 ฮารุได้สวมบทเป็นหน้ากากตึ๋งหนืด และไม่ได้เปิดเผยให้ทุกคนรู้ แต่มักถูกเพื่อนๆสงสัยอยู่หลายครั้ง ระดับความประหยัด 200% อายุ 11 ปี
คารุ เป็นสมาชิกหญิงคนใหม่ของครอบครัว กำลังโด่งดังในฐานะโทรุผู้หญิงที่กินทุกอย่าง (โดยเฉพาะไก่ทอดกับพิซซ่า) เกิดในเล่มที่ 11 ดื้อมากเหมือนโทรุ  ระดับความประหยัด 20% อายุ 1 ขวบ
โรส เป็นคนที่ประหยัดที่สุดในครอบครัว และอารมณ์เสียมากเมื่อเห็นสมาชิกในครอบครัวหรือคนอื่นๆ ใช้เงินฟุ่มเฟือย ดุมาก โมโหร้ายมาก เป็นแม่ของโทรุ,ฮารุและคารุ ชอบดุและตีโทรุเป็นประจำเวลาที่ก่อเรื่อง ทำให้หลายคนเคยเข้าใจผิดคิดว่าเธอเคยเป็นแชมป์นักมวยปล้ำหญิงมาแล้ว ระดับความประหยัด ไม่มีที่สิ้นสุด อายุ 39 ปี
โกโร่ เป็นหัวหน้าครอบครัวที่ไม่เคยใช้เงินหรือสิ่งของฟุ่มเฟือย ขี้เหนียวมาก เป็นพ่อของโทรุ,ฮารุและคารุ แต่ใจดีกับโทรุมากกว่า ระดับความประหยัด 250% อายุ 41 ปี
โดโร่ ประมุขของครอบครัวตึ๋งหนืดเป็นคุณปู่ของโทรุที่ไม่เคยใช้เงินหรือสิ่งของฟุ่มเฟือย ขี้เหนียวและประหยัดมาก แอบชอบยายคริสแต่บางครั้งก็เหงา คิดถึงคุณย่าที่เสียชีวิตไป บางครั้งก็จะใจดีกับโทรุ ระดับความประหยัด 180% อายุ 83 ปี
โดจิ เป็นน้องชายของโรส ขี้เหนียวและประหยัดมาก แต่งงานกับมินจองในเล่มที่ 10 ที่สุดแห่งความตึ๋งหนืด ระดับความประหยัด 175% อายุ 38 ปี
มินจอง เป็นภรรยาของโดจิ เป็นพนักงานธนาคาร ขี้เหนียวและประหยัดมาก แต่งงานกับมินจองในเล่มที่ 10 ที่สุดแห่งความตึ๋งหนืด ระดับความประหยัด 250% อายุ 38 ปี
โคจิ ลูกของโดจิและมินจอง เติบโตพร้อมกับคารุ ขี้แย ขี้ร้องไห้ แต่ก็น่ารัก เกิดในเล่มที่ 11 เหมือนกัน ไม่ดื้อเหมือนคารุ กินไม่ค่อยเก่ง ระดับความประหยัด 40% อายุ 1 ขวบ
หมายเหตุ:เหตุการณ์ในเรื่องครอบครัวตึ๋งหนืดทั้งหมดเกิดขึ้นในปัจจุบัน ตัวละครในเรื่องครอบครัวตึ๋งหนืดทั้งหมดทุกคนเป็นชาวเกาหลีใต้อาศัยอยู่ในโซล ประเทศเกาหลีใต้
ตัวละคร > ตัวละครอื่นๆที่เกี่ยวข้องกับครอบครัวตึ๋งหนืด

คุณครูยุนอา เป็นครูประจำชั้นประถมศึกษาปีที่ 5/3 ของโทรุและฮารุ อายุ 30 ปี
เรน เป็นพนักงานบริษัทเดียวกันกับที่โกโร่ทำงานอยู่ เคยมาอาศัยอยู่กับครอบครัวตึ๋งหนืดในเล่ม 3 เส้นทางเศรษฐี เท่านั้น เดิมเป็นคนที่ไม่ค่อยประหยัด แต่พอมาอยู่กับโกโร่ ก็ประหยัดมากขึ้นมาก และตั้งใจเป็นเศรษฐีให้ได้ ระดับความประหยัด 100% อายุ 36 ปี
นาโอะ เป็นพนักงานบริษัทเดียวกันกับที่โกโร่ทำงานอยู่
ผู้กำกับซันนี ผู้กำกับรายการไอดอลตึ๋งหนืด อายุ 32 ปี
เจ ตากล้องรายการไอดอลตึ๋งหนืด อายุ 29 ปี
ยายคริส เป็นคนที่โดโร่แอบชอบ อายุ 69 ปี
ตาโจ เป็นคู่แข่งของโดโร่ อายุ 70 ปี
ปู่ใหญ่สิงโต พี่ชายคนโตของปู่โดโร่ โผล่มาในเล่มที่ 10 ที่สุดแห่งความตึ๋งหนืด อายุ 74 ปี
ตาเหลือง เป็นเพื่อนของโดโร่ มีหลานชายชื่อแดง อายุ 70 ปี
ตัวละคร > ผู้เข้าแข่งขันในรายการเกมซ่าท้าตึ๋งหนืด

ในรอบ 3 ทีมสุดท้าย
ตัวละคร > ผู้เข้าแข่งขันในรายการเกมซ่าท้าตึ๋งหนืด > ทีมนักกีฬาท้าลุย

สมรัก ผู้พ่อเป็นยอดนักยกน้ำหนัก
โรนัลโด ลูกชายเป็นนักฟุตบอล
แทมมี่ ลูกสาวเป็นนักเทนนิส
เซเรนา ผู้แม่เป็นคู่ต่อสู้ที่ฝีมือสูสีกับโรส
ตัวละคร > ผู้เข้าแข่งขันในรายการเกมซ่าท้าตึ๋งหนืด > ทีมเด็กหอหัวกะทิ

แมท เด็กหนุ่มอัจฉริยะทางคณิตศาสตร์
เนิร์ด ผู้เก็บตัวไม่ชอบสุงสิงกับใคร
มาริโอ หนุ่มหล่อเรตติ้งกระชากใจสาว
มีมี่ สาวน้อยที่แพ้เลขศูนย์
ปุ๊กกี สาวแว่นที่ดูจะปกติสุดในทีม
ตัวละคร > ตัวละครจากตึ๋งหนืดตะลุยวิทย์

หนึ่ง เด็กชายในทีมของดร.ซีโร่ สอบได้ที่ 3 เสมอ โดยเห็นด้วยว่าสิ่งที่สำคัญที่สุดคือเงิน
สอง เด็กชายในทีมของดร.ซีโร่ สอบได้ที่ 1 เสมอ และเป็นมันสมองจอมวางแผนประจำทีมด้วย โดยเห็นด้วยว่าสิ่งที่สำคัญที่สุดคือเงิน
สาม เด็กหญิงในทีมของดร.ซีโร่ สอบได้ที่ 1 เสมอเพราะได้เรียนพิเศษแพง ๆ โดยเห็นด้วยว่าสิ่งที่สำคัญที่สุดคือเงิน
ดร.วัน ต้องการหยุดแผนการหาเงินของดร.ซีโร่ ได้ชวนโทรุ, ฮารุ และจอห์น มาร่วมทีมเพื่อมาแข่งกับทีมของดร.ซีโร่
ดร.ซีโร่ คู่ปรับของดร.วัน คิดว่าสิ่งที่สำคัญที่สุดคือเงิน โดยมักจะวางแผนหาเงินด้วยวิธีต่าง ๆ ได้ตั้งทีมขึ้นมาเพื่อมาแข่งกับทีมของดร.วัน
ลีโอและนีโม่ คู่พี่น้อง คนรู้จักของดร.วัน
แจ็ก หลานชายของดร.ซีโร่
ทารุ หุ่นยนต์ปัญญาประดิษฐ์ที่ดร.วัน สร้างขึ้นมา
แบล็กบอต หุ่นยนต์ปัญญาประดิษฐ์ที่ดร.ซีโร่ สร้างขึ้นมา
ทูรุ หุ่นยนต์ปัญญาประดิษฐ์ที่ดร.วัน สร้างขึ้นมาหลังจากสร้างทารุแต่มีความสามารถมากกว่าทารุเยอะมากๆ
ตัวละคร > ครอบครัวหัวกะทิ

เจ้าหมูทอด เจ้าชายรูปงามจากดาว B-612 แต่ถูกสาปให้อยู่ในร่างลูกหมู สามารถเสกสิ่งของที่ต้องการให้โผล่ออกมาจากศีรษะได้
เคนจิ พี่ชายของเนเน่ ซุกซนและโผงผาง ชอบกินหมูทอด เขาจึงอยากให้เจ้าหมูทอดอ้วนไวๆ เพื่อนำมาทำอาหารจานโปรด ด้วยเหตุนี้เคนจิกับเจ้าหมูทอดจึงเป็นศัตรูคู่อริกันตลอดมา ระดับความประหยัด 45% อายุ 11 ปี
เนเน่ เด็กหญิงที่เจ้าหมูทอดเชื่อว่าเป็นเจ้าหญิง เป็นคนเดียวที่สื่อสารกับเจ้าชายในร่างลูกหมูได้ ระดับความประหยัด 55% อายุ 8 ปี
คุณนายลิลลี่ พี่สาวของโรสและโดจิ ระดับความประหยัด 65% อายุ 40 ปี
ทาเคชิ ผู้เป็นพ่อที่มีงานยุ่งอยู่ตลอดเวลา ระดับความประหยัด 60% อายุ 41 ปี
ตัวละคร > สุดป่วนก๊วนกระเป๋าตุง

ชิน หัวหน้าห้องที่ประหยัดมัธยัสถ์และมีความเป็นผู้นำ แต่มักขัดแย้งกับเพื่อนๆ เป็นประจำ
โจอี้ เด็กชายฐานะยากจนมาก อยู่กับยายเพียงลำพัง จึงพยายามเก็บเงินและหาทางรวย แต่มักก่อเรื่องวุ่นๆ อยู่เสมอ
โปจิ เด็กชายฐานะร่ำรวย เพราะพ่อเป็นเจ้าของธุรกิจขนาดกลาง ไม่มีความประหยัดมัธยัสถ์ ตัวอ้วน แรงเยอะ แต่นิสัยอ่อนโยน และมักมีของกินติดตัวเสมอ
ดาริน เด็กหญิงที่จะออมเงินไว้ทันทีถ้ามีเงิน แต่มักเกิดเรื่องบ่อยๆ เพราะความหูเบาเชื่อคนง่าย
จ๊ะจ๋า เด็กหญิงที่เรียบร้อยทั้งคำพูดและการกระทำ และยังประหยัดมากอีกด้วย
นามิ เด็กหญิงผู้น่ารัก ฝันอยากเป็นดารา มีนิสัยฟุ่มเฟือย ค่าขนมมักไม่พอเพราะหมดไปกับการซื้อกระเป๋า รองเท้า และเสื้อผ้าสวยๆ
คุณครู คุณครูของสมาชิกสุดป่วนก๊วนกระเป๋าตุง ขี้หงุดหงิดและเข้มงวด ตั้งใจจะสอนความรู้ด้านเศรษฐศาสตร์ที่ถูกต้องให้กับเด็ก ๆ แต่มักเจอความป่วนเล่นงาน
ตัวละคร > เซฟตีแมน ฮีโร่พันธุ์โก๊ะ > เซฟตีแมนและโอรุผู้รักษาความปลอดภัย

เซฟตีแมน ซูเปอร์ฮีโร่พันธุ์โก๊ะที่คอยช่วยเหลือทุกคนให้รอดพ้นจากสถานการณ์ฉุกเฉินและอันตราย รอบรู้เรื่องความปลอดภัยดีมาก แต่เวลาเปิดตัวทีไร เขากลับทำผิดพลาดจนเกิดอุบัติเหตุทุกครั้ง
โอรุ เด็กหญิงที่ได้รับเลือกเป็นคู่หูของเซฟตีแมน น่ารักและฉลาด แต่มีนิสัยตึ๋งหนืด (เพราะเธอเป็นญาติของครอบครัวตึ๋งหนืด) ชอบกินขนมฟรีและทำงานแลกเงิน รอบรู้เรื่องความปลอดภัยดีมาก
ตัวละคร > เซฟตีแมน ฮีโร่พันธุ์โก๊ะ > กลุ่มโจรสลัดกะละแมจอมป่วน

กัปตันกะละแม กัปตันของกลุ่มโจรสลัดกะละแม เจ้าของบริษัทกะละแมแลนด์ที่ผลิตอุปกรณ์คุณภาพต่ำๆ สั่งให้ลูกชายทั้งสองก่ออุบัติเหตุในโรงเรียน เพื่อจะได้หลอกขายผลิตภัณฑ์ของบริษัทตัวเอง แม้จะดูโหดแต่จริงๆแล้วติงต๊อง
เชอร์รี ภรรยากัปตันกะละแม แม่ของแจ็กและอูฟี หัวหน้ากลุ่มโจรสลัดกะละแมตัวจริง เป็นคนเด็ดขาดและฉลาด ถึงแม้จะทำเรื่องไม่ดี แต่ก็ใจกว้างและรักศักดิ์ศรี
แจ็ก ลูกชายคนโตของกัปตันกะละแม มาดดูเท่ แต่ขี้กลัวและขี้กังวล รอบรู้เรื่องความปลอดภัย แต่บางครั้งก็รู้แค่ครึ่งๆกลางๆ มักเป็นคนวางแผนก่ออุบัติเหตุของกลุ่มโจรสลัดกะละแม
อูฟี ลูกชายคนที่สองของกัปตันกะละแม เติบโตมาบนเกาะจึงไม่ค่อยรู้จักโลกกว้าง มีนิสัยชอบลุย คิดน้อย หัวทึบ แต่บางเรื่องกลับฉลาดขึ้นมาอย่างไม่คาดคิด
แหล่งข้อมูลอื่น

นานมีบุ๊คส์
ครอบครัวตึ๋งหนืด ที่เฟซบุ๊ก
หลี่ชื่อ

ตัวละครสมมติในนวนิยายสามก๊ก
หลี่ชื่อ (จีน: 李氏; พินอิน: Lǐ Shì) เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก (ซานกั๋วเหยี่ยนอี้) ซึ่งอิงจากเหตุการณ์ในยุคสามก๊ก หลี่ชื่อได้รับการระบุว่าเป็นภรรยาของม้าเชียว (馬邈 หมา เหมี่ยว) เจ้าเมืองของเมืองอิวกั๋ง (江油 เจียงโหยว; ปัจจุบันคือนครเจียงโหยว มณฑลเสฉวน) ของรัฐจ๊กก๊ก หลี่ชื่อเป็นที่จดจำจากการวิงวอนสามีอย่างแรงกล้าไม่ให้ยอมมอบเมืองแก่ทัพของรัฐวุยก๊กที่บุกเข้ามาในช่วงเหตุการณ์ที่วุยก๊กพิชิตจ๊กก๊กในปี ค.ศ. 263 หลี่ชื่อกัดนิ้วตัวเองเพื่อเขียนจดหมายเลือด จากนั้นจึงแขวนคอตายเพื่อแสดงออกถึงความจงรักภักดีต่อรัฐจ๊กก๊ก ภายหลังหลี่ชื่อได้รับการยกย่องจากเตงงายขุยพลของวุยก๊ก
เรื่องราวของหลี่ชื่อได้ถูกใช้เป็นสัญลักษณ์แห่งการต่อต้านโดยเฉิง เยี่ยนชิว (程硯秋) หนึ่งในนักแสดงงิ้วปักกิ่งที่ยิ่งใหญ่ที่สุดและเป็นสมาชิกของพรรคคอมมิวนิสต์จีนในช่วงสงครามจีน–ญี่ปุ่นครั้งที่สอง เฉิง เยี่ยนชิวสร้างละครเรื่อง การพลีชีพของหลี่ชื่อ โดยเน้นย้ำถึงความจงรักภักดีของหลี่ชื่อต่อประเทศชาติและความขี้ขลาดของม้าเชียว ใช้ในการสบประมาทรัฐบาลก๊กมินตั๋งซึ่งเป็นพวกปฏิกิริยาที่ยอมจำนนต่อจักรวรรดิญี่ปุ่น ละครเรื่องนี้ปลุกเร้าความรู้สึกรักชาติของชาวจีนส่วนใหญ่ ทำให้รัฐบาลจีนสั่งห้ามละครเรื่องนี้ในเวลาต่อมาไม่นาน
ในนิยายสามก๊ก

หลี่ชื่อไม่ปรากฏในบันทึกทางประวัติศาสตร์ และไม่มีบันทึกถึงภรรยาของม้าเชียว โดยตัวม้าเชียวนั้นเป็นบุคคลจริงในประวัติศาสตร์ซึ่งเป็นเจ้าเมืองของเมืองอิวกั๋งที่ยอมจำนนต่อวุยก๊ก หลี่ชื่อปรากฏในนวนิยายอิงประวัติศาสตร์จีนในศตวรรษที่ 14 เรื่องสามก๊ก (ซานกั๋วเหยี่ยนอี้) ซึ่งเล่าเรื่องเหตุการณ์ก่อนและระหว่างยุคสามก๊กของจีน
นวนิยายเปิดตัวหลี่ชื่อในตอนที่ 117 สามีของหลี่ชื่อคือม้าเชียวเป็นเจ้าเมืองของเมืองอิวกั๋ง ในช่วงการพิชิตจ๊กก๊กโดยวุยก๊ก ม้าเชียวได้ยินว่าดินแดนตังฉวน (東川 ตงชฺวาน) ตกเป็นของทัพวุยก๊ก แม้ว่าม้าเชียวเตรียมการป้องกันบางอย่าง แต่ให้สำคัญเฉพาะเส้นทางหลัก และม้าเชียวมั่นใจว่าเกียงอุยจะป้องกันด่านด่านเกียมโก๊ะ (劍閣 เจี้ยนเก๋อ) ได้ ม้าเชียวจึงไม่ทำหน้าที่ทางทหารอย่างจริงจังและอยู่แต่กับบ้าน ในปี ค.ศ. 263 เมื่อเตงงายขุนพลวุยก๊กยกพลมายังอิวกั๋ง ม้าเชียวกลับไม่ดำเนินการป้องกัน
เมื่อหลี่ชื่อได้ยินเรื่องสถานการณ์ที่ชายแดน จึงพูดกับม้าเชียวว่า "มีภัยใหญ่หลวงที่ชายแดน เหตุใดท่านจึงไม่กังวล" ม้าเชียวตอบว่า "เรื่องนี้เกียงอุยดูแลอยู่ ไม่ใช่เรื่องที่ข้าต้องกังวล" หลี่ชื่อจึงตอบว่า "ถึงอย่างไรในท้ายที่สุดท่านก็ต้องคุ้มกันนครหลวง นี่เป็นความรับผิดชอบใหญ่หลวง"
ม้าเชียวตอบหลี่ชื่อโดยอ้างถึงความขี้ขลาดของเล่าเสี้ยนจักรพรรดิจ๊กก๊กว่า "จักรพรรดิทรงไว้วางพระทัยฮุยโฮคนโปรดโดยสิ้นเชิง ทรงลุ่มหลงอยู่ในความสำเริงสำราญ หายนะใกล้เข้ามามากแล้ว หากทัพวุยมาถึงที่นี่ ข้าจะยอมแพ้ ไม่ควรเอาจริงเอาจังกับเรื่องนี้"
หลี่ชื่อพยายามจะสร้างขวัญกำลังใจให้กำลังทหารเพื่อป้องกันเมืองด้วยความเป็นห่วงรัฐจ๊กก๊ก หลี่ชื่อดูถูกความเนรคุณของม้าเชียวและประณามม้าเชียวที่ไม่ยอมป้องกันอิวกั๋งโดยกล่าวว่า:
"ท่านเรียกตนว่าลูกผู้ชาย! ท่านมีหัวใจที่ไม่จงรักภักดีและเนรคุณเช่นนี้หรือ การได้ดำรงตำแหน่งและได้รับเบี้ยหวัดทุกปีไม่มีค่าอะไรเลยเชียวหรือ ข้าจะทนมองหน้าท่านได้อย่างไร"
ม้าเชียวถูกดุด่าอย่างรุนแรงก็พูดไม่ออก ทันใดนั้นคนรับใช้ในบ้านของหลี่ชื่อก็มาแจ้งว่าเตงงายนำกำลังทหารสองพันนายยกมาตามทางสายหนึ่งและตีเมืองแตกแล้ว ม้าเชียวตกใจและรีบออกไปรับเตงงายเพื่อขอยอมจำนนอย่างเป็นทางการ ม้าเชียวมาที่ที่ว่าการเมืองและคำนับพร้อมร้องไห้ว่า "ข้าต้องการเข้าด้วยวุยมาช้านานแล้ว บัดนี้ข้าขอมอบเองและทหารรวมถึงทั้งเมืองให้"
เตงงายยอมรับการยอมจำนนของม้าเชียว และรวมกำลังทหารของม้าเชียวเข้ากับกำลังทหารของตน เตงงายตั้งให้ม้าเชียวทำหน้าที่คนนำทางในการรบกับจ๊กก๊ก ม้าเชียวนำแผนที่และชี้เส้นทางให้ทัพวุยก๊กยกเข้าเซงโต๋ ทันใดนั้นก็มีคนรับใช้มาแจ้งข่าวว่า "ท่านหญิงหลี่ชื่อแขวนคอตายเสียแล้ว!"
หลี่ชื่อตอบโต้การที่เตงงายและกำลังทหารบังคับม้าเชียวให้ยอมจำนน โดยหลี่ชื่อแขวนคอตัวเองตายเพื่อแสดงออกซึ่งความจงรักภักดีต่อจ๊กก๊ก หลังเตงงายทราบเหตุผลที่หลี่ชื่อกระทำเช่นนี้ เตงงายก็ยกย่องความซื่อสัตย์ของหลี่ชื่อและจัดงานศพให้ด้วยตนเอง การต่อต้านและการฆ่าตัวตายของหลี่ชื่อที่ผู้คนต่างไม่คาดคิดสร้างผลกระทบต่อกำลังทหารของทั้งสองฝ่าย เตงงายให้หยุดการเคลื่อนพลรุดหน้าและยกย่องหลี่ชื่อในฐานะวีรสตรีคนสุดท้ายของรัฐจ๊กก๊กก่อนที่นครหลวงเซงโต๋จะถูกพิชิตได้ มีการแต่งกวีนิพนธ์เพื่อยกย่องการกระทำอันมีเกียรติของหลี่ชื่อความว่า:
หลังเมืองอิวกั๋งถูกตีแตก เซงโต๋นครหลวงของจ๊กก๊กก็ถูกทัพวุยก๊กเข้ายึดครอง เล่าเสี้ยนจักรพรรดิจ๊กก๊กจึงยอมจำนน เป็นการสิ้นสุดของรัฐจ๊กก๊ก
งิ้วปักกิ่ง: การพลีชีพของหลี่ชื่อ

งิ้วปักกิ่งเรื่อง "กระจกสะท้อนการล่มสลายของจ๊กก๊ก" (亡蜀鉴 หวางฉู่เจี้ยน) หรือ "การพลีชีพของหลี่ชื่อ" (李氏殉節 หลี่ชื่อซฺวิ่นเจี๋ย) อิงจากเหตุการณ์ในนวนิยายอิงประวัติศาสตร์เรื่องสามก๊ก ดัดแปลงโดยเฉิง เยี่ยนชิว (程硯秋) ในปี ค.ศ. 1933 และนำไปแสดงในงิ้วในหลายรูปแบบตามภูมิภาค เช่น งิ้วเสฉวน งิ้วหูหนาน งิ้วฉ่านซี และงิ้วยูนนาน งิ้วเรื่องนี้แสดงครั้งแรกในวันที่ 28 ตุลาคม ค.ศ. 1935 ในสวนจงเหอ (中和園 จงเหอ-ยฺเหวียน) ในกรุงปักกิ่ง บทละครของงิ้วมีเนื้อเรื่องเดียวกันกับในนวนิยายสามก๊ก โดยมีการเพิ่มเติมรายละเอียดเพื่อทำให้งิ้วมีเนื้อหาที่ประณีตและเร้าอารมณ์มากขึ้น ในละครงิ้ว หลี่ชื่อมีบุตรสาวคนหนึ่งซึ่งหลี่ชื่อแสดงความกังวลเกี่ยวกับอนาคตของบุตรสาว
ละครงิ้วเรื่องนี้สร้างขึ้นเพื่อส่งเสริมจิตวิญญาณแห่งความรักประเทศชาติ วิพากย์วิจารณ์การยอมจำนน และยกย่องการพลีชีพอย่างชอบธรรมกับความภักดีของหลี่ชื่อ เพื่อสร้างแรงบันดาลให้ทหารและพลเรือนในการต่อสู่กับจักรวรรดิญี่ปุ่นในระหว่างการบุกจีนของญี่ปุ่น เฉิง เยี่ยนชิวรับบทแสดงเป็นหลี่ชื่อ ละครงิ้วเรื่องนี้มีเพลงที่มีความสะเทือนอารมณ์ซึ่งสะท้อนถึงความมุ่งมั่นและความโศกเศร้าของหลี่ชื่อ แม้ว่าละครงิ้วจะได้แสดงเพียง 2 รอบ แต่เพลงนี้ก็ได้รับความนิยมในหมู่ผู้ชมเนื่องจากมีความลึกซึ้งทางอารมณ์และแสดงถึงความไม่พอใจของหลี่ชื่อ เพลงนี้มีความโดดเด่นด้วยจังหวะเพลงช้า แต่ละท่อนเพลงเชื่อมโยงกันอย่างแนบเนียน ถ่ายทอดการเดินทางทางอารมณ์ที่ต่อเนื่องและทรงพลัง การแสดงของเฉิง เยี่ยนชิวสามารถถ่ายทอดแก่นแท้ของความรู้สึกอันแรงกล้าของหลี่ชื่อได้ ผสมผสานความแข็งแกร่งเข้ากับความละเอียดอ่อน และส่งอิทธิพลที่ยั่งยืนต่อผู้ชม
งิ้วปักกิ่ง: การพลีชีพของหลี่ชื่อ > การสั่งห้ามแสดง

ในปี ค.ศ. 1933 กำลังทหารของจักรวรรดิญี่ปุ่นค่อย ๆ รุกรานทางตอนเหนือของจีน รัฐบาลก๊กมินตั๋งซึ่งเป็นพวกปฏิกิริยามีแนวทางจะไม่ต่อต้านและเตรียมจะยอมจำนน เฉิง เยี่ยนชิวใช้เรื่องราวในนวนิยายสามก๊กมาเขียนเป็นบทละครงิ้วเรื่องนี้เพื่อแสดงให้สาธารณชนเห็นถึงความโกรธแค้นของพวกตนต่อการยอมจำนนของจีนให้กับจักรวรรดิญี่ปุ่น เฉิง เยี่ยนชิวใช้การอุปมาด้วยกรณีของหลี่ชื่อที่เป็นผู้หญิงที่ต่อว่าเจ้าเมืองในเรื่องที่ยอมจำนนต่อข้าศึก ผู้หญิงที่โกรธและอับอายต่อการสูญเสียประเทศและฆ่าตัวตายในที่สุด บทละครงิ้วเรื่องนี้มีชื่อเสียงในฐานะการแสดงออกซึ่งการต่อต้านการตัดสินใจยอมจำนนของรัฐบาลจีน ซึ่งท้ายที่สุดก็นำไปสู่การห้ามแสดงละครงิ้วเรื่องนี้หลังจากแสดงไปแล้ว 2 รอบ ปัจจุบันบทละครของงิ้วเรื่องนี้เป็นสาธารณสมบัติที่สามารถเข้าถึงได้
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).
ผู้กล้าโทษประหาร

ซีรีส์ไลต์โนเวลญี่ปุ่น
| --- | --- |
ผู้กล้าโทษประหาร
勇者刑に処す 懲罰勇者9004隊刑務記録 (Yūsha-kei ni Shosu: Chōbatsu Yūsha 9004-tai Keimu Kiroku)
แนว: ผจญภัย ดาร์คแฟนตาซี
นวนิยายชุด
เขียนโดย: ร็อกเก็ต โชไค
สำนักพิมพ์: คากูโยมุ
วางจำหน่ายตั้งแต่: 28 ตุลาคม พ.ศ. 2563 – ปัจจุบัน
ไลต์โนเวล
เขียนโดย: ร็อกเก็ต โชไค
วาดภาพโดย: เมฟิสโต
สำนักพิมพ์: เด็งเงกิ โนะ ชิน บุงเงอิ
สำนักพิมพ์ภาคภาษาไทย: ฟีนิกซ์
ในเครือ: แอสกีมีเดียเวิร์กส์
กลุ่มเป้าหมาย: ชาย
วางจำหน่ายตั้งแต่: 17 กันยายน พ.ศ. 2564 – ปัจจุบัน
จำนวนเล่ม:  6    1 (หนังสือ)
มังงะ
เขียนโดย: ร็อกเก็ต โชไค
วาดภาพโดย: นัตสึมิ อิโนะอุเอะ
สำนักพิมพ์: Dengeki Comics NEXT
ในเครือ: แอสกีมีเดียเวิร์กส์
นิตยสาร: Dengeki Comic Regulus
กลุ่มเป้าหมาย: เซเน็ง
วางจำหน่ายตั้งแต่: 25 มีนาคม พ.ศ. 2565 – ปัจจุบัน
จำนวนเล่ม: 2 (หนังสือ)
อนิเมะโทรทัศน์
สตูดิโอ: สตูดิโอไค
ผู้กล้าโทษประหาร : บันทึกการรับโทษของหน่วยผู้กล้าต้องโทษ 9004 (勇者刑に処す 懲罰勇者9004隊刑務記録, Yūsha-kei ni Shosu: Chōbatsu Yūsha 9004-tai Keimu Kiroku) เป็นซีรีส์ไลต์โนเวลญี่ปุ่น ที่เขียนโดย ร็อกเก็ต โชไค และวาดภาพประกอบโดย เมฟิสโต เริ่มตีพิมพ์บนเว็บไซต์นวนิยายออนไลน์ คากูโยมุ ในเดือนตุลาคม พ.ศ. 2563 เริ่มตีพิมพ์เป็นไลต์โนเวลภายใต้สำนักพิมพ์ เด็งเงกิ โนะ ชิน บุงเงอิ ของแอสกีมีเดียเวิร์กส์ ในเดือนกันยายน พ.ศ. 2564 มังงะที่ดัดแปลงได้เริ่มตีพิมพ์ในนิตยสารเว็บ Dengeki Comic Regulus ของแอสกีมีเดียเวิร์กส์ เมื่อเดือนมีนาคม พ.ศ. 2565 มีการประกาศสร้างซีรีส์อนิเมะโทรทัศน์ที่ผลิตโดย สตูดิโอไค แล้ว
สื่อ > ไลต์โนเวล

เขียนโดย ร็อกเก็ต โชไค ผู้กล้าโทษประหาร เริ่มตีพิมพ์บนเว็บไซต์นวนิยายออนไลน์ คากูโยมุ ต่อมาได้รับการซื้อลิขสิทธิ์โดย แอสกีมีเดียเวิร์กส์ และได้เริ่มตีพิมพ์ในรูปแบบไลต์โนเวลพร้อมภาพประกอบโดย เมฟิสโต ภายใต้สำนักพิมพ์ไลต์โนเวล เด็งเงกิ โนะ ชิน บุงเงอิ ปัจจุบันมีหนังสือทั้งหมด 6 เล่มที่วางจำหน่าย ณ วันที่ 17 เมษายน พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  17 กันยายน พ.ศ. 2564 | 978-4-04-913903-7 | 22 มีนาคม พ.ศ. 2567 | 978-616-599-484-2 |
| 2 |  17 มกราคม พ.ศ. 2565 | 978-4-04-914103-0 | — | — |
| 3 |  17 สิงหาคม พ.ศ. 2565 | 978-4-04-914443-7 | — | — |
| 4 |  16 ธันวาคม พ.ศ. 2565 | 978-4-04-914672-1 | — | — |
| 5 |  17 สิงหาคม พ.ศ. 2566 | 978-4-04-915168-8 | — | — |
| 6 |  17 เมษายน พ.ศ. 2567 | 978-4-04-915606-5 | — | — |
สื่อ > มังงะ

มังงะดัดแปลงเริ่มตีพิมพ์เป็นตอนในนิตยสารเว็บ Dengeki Comic Regulus ของ แอสกีมีเดียเวิร์กส์ เมื่อวันที่ 25 มีนาคม พ.ศ. 2565 ณ วันที่ 26 เมษายน พ.ศ. 2567 มีจำนวนเล่มที่รวบรวมไว้ 2 เล่ม
| # | วันที่ออกจำหน่าย | ISBN |
| --- | --- | --- |
| 1 |  9 ธันวาคม พ.ศ. 2565 | 978-4-04-914726-1 |
| 2 |  26 เมษายน พ.ศ. 2567 | 978-4-04-915691-1 |
สื่อ > อนิเมะ

มีการประกาศสร้างเป็นอนิเมะในงานฉลองครบรอบ 30 ปีของ เด็งเงกิ บุงโกะ เมื่อวันที่ 16 กรกฎาคม พ.ศ. 2566 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอไค
การตอบรับ

ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! ฉบับปี พ.ศ. 2566 เรื่องนี้ติดอันดับสามในประเภททังโกบง
ดูเพิ่ม

เกิดใหม่เป็นขุนนางขึ้นเป็นใหญ่ด้วยสกิลประเมิน -พอบุคคลชั้นยอดเข้ามา แคว้นแสนงอกง่อยที่รับสืบทอดก็กลายเป็นแคว้นสุดแกร่ง, ซีรีส์ไลต์โนเวลที่ดัดแปลงเป็นมังงะ ซึ่งมังงะเรื่องดังกล่าววาดภาพประกอบโดย นัตสึมิ อิโนะอุเอะ เช่นกัน
แหล่งข้อมูลอื่น

เว็บไซต์นวนิยาย ที่ คากูโยมุ (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการมังงะ ที่ ComicWalker (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
ผู้กล้าโทษประหาร (นิยาย) ที่เครือข่ายข่าวอนิเมะ
| ด ค กสตูดิโอไค |
| --- | --- |
ซีรีส์โทรทัศน์:  สู้เพื่อฝัน สาวม้าเดอร์บี้ ฤดูกาลที่ 2 (2021)  ซุปเปอร์คับ (2021)  บันทึกการเดินทางต่างโลกของท่านอัศวินกระดูก (2022)  เจ้าชายลูกสักหลาด U-17 World Cup (2022)  ไชน์โพสต์ (2022)  ยอดนักสืบแห่งฟูโตะ (2022)  กัปตันซึบาสะ Junior Youth Arc (2023)  สู้เพื่อฝัน สาวม้าเดอร์บี้ ฤดูกาลที่ 3 (2023)  ชีวิตลูปที่ 7 ของนางร้าย ขอเป็นเจ้าสาวนอนกลิ้งสบายในแดนอดีตศัตรู (2024)  ผู้กล้าโทษประหาร (TBA) 
ภาพยนตร์:  ยอดนักสืบแห่งฟูโตะ ภาพสลักแห่งมาสค์ไรเดอร์สกัล (2024) 
โอเอ็นเอ:  คากัสแตร์ สงครามแมลงยักษ์ (2020)  เมล็ดพันธุ์แห่งความรอด (2020)  เจ้าชายลูกสักหลาด: Hyotei vs. Rikkai Game of Future (2021) 
โอวีเอ:  โฮริซัง โตะ มิยามูระคุง (2021, #6) 
 หมวดหมู่
ตะวัน จารุจินดา

| ตะวัน จารุจินดา |
| --- | --- |
เกิด: 7 ตุลาคม พ.ศ. 2523 (44 ปี) ตะวัน จารุจินดา กรุงเทพมหานคร ประเทศไทย
คู่สมรส: เสาวคนธ์ จารุจินดา (2557–ปัจจุบัน)
บุตร: 1 คน
อาชีพ: ผู้กำกับละคร ผู้จัดละคร
ปีที่แสดง: พ.ศ. 2535–ปัจจุบัน
ผลงานเด่น: น้ำพุ - น้ำพุ (2544)  หรั่ง นาคำ - สุภาพบุรุษลูกผู้ชาย (2546)  ชานนท์ - สาวน้อยในตะเกียงแก้ว 2 ตอน แม่มดน้อยตัวป่วน (2547)  ดวงฤทธิ์ (ด้วง) - อุ่นไอรัก (2547)  อริณ - รักในม่านเมฆ (2553)  เผือก - คุณชายตำระเบิด (2553)  ธีรเทพ - เส้นตายสลายโสด (2554)  แสบ - วิมานมะพร้าว (2556)  พี่เติ้ล (รับเชิญ)​ - เล่ห์​ร้าย​เกม​ลวง​ (2567)
สังกัด: สถานีโทรทัศน์สีกองทัพบกช่อง 7 (2535–ปัจจุบัน)
ตะวัน จารุจินดา ชื่อเล่น เติ้ล (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา
ชีวิตส่วนตัวและชีวิตครอบครัว

หมั้นกับ เสาวคนธ์ พลัดพูลผล ในเดือนมีนาคม พ.ศ. 2557 ซึ่งทั้งคู่คบหากันมา 9 ปี ส่วนงานเลี้ยงฉลองมงคลสมรสของทั้งคู่จัดขึ้นในวันที่ 11 พฤษภาคม 2557  ปัจจุบันมีบุตรแล้ว เป็นบุตรสาวมีชื่อว่า อะมีณยา จารุจินดา ชื่อเล่น มียา